Република Србија

ОПШТИНА ЉУБОВИЈА

**-Општинска управа-**

Број: 404-13/2019-04

30.09.2019. године

Љ у б о в и ј а

 На основу члана 115. став 5 Закона о јавним набавкама („Службени гласник Републике Србије“, број: 124/2012, 14/2015 и 68/2015), Општинска управа општине Љубовија, као Наручилац, доноси

**О Д Л У К У**

**о измени Уговора о извођењу грађевинских радова на санацији и реконструкцији објекта Основне школе „Петар Враголић“ Љубовија, Издвојено одељење Врхпоље,**

**број: 404-13/2019-04 од 07.06.2019. године**

1. Овом Одлуком одобрава се измена Уговорао извођењу грађевинских радова на санацији и реконструкцији објекта Основне школе „Петар Враголић“ Љубовија, Издвојено одељење Врхпоље**,** заводни број Наручиоца: 404-13/2019-04 од 06.06.2019. године, заводни број Извођача радова: 528/19 од 07.06.2019. године и то:
2. продужетак рока извођења радова за 15 календарских дана.

 Назив наручиоца: Општинска управа општине Љубовија

 Адреса наручиоца: Војводе Мишића 45, 15320 Љубовија

 Интернет страница наручиоца: [www.ljubovija.rs](http://www.ljubovija.rs)

 Врста наручиоца: орган јединице локалне самоуправе

 Врста предмета: Радови на санацији и реконструкцији објекта Основне школе „Петар Враголић“ Љубовија, Издвојено одељење Врхпоље:

 **Назив и ознака из општег речника набавке:**

45262700 – адаптација зграда

45311000 – радови на постављању електричних инсталација и електро-монтажни радови

45331100 – радови на инсталацији централног грејања

45332000 – водоинсталатерски радови и радови на инсталацији одвода

45421000 – столарски радови и уградња столарије

45454000 - радови на реконструкцији

Ознака из класификације делатности: Сектор Ф – грађевинарство, Област 43 – Специјализовани грађевински радови, Грана 43.2 – Инсталациони радови у грађевинарству и Грана 43.3 – Завршни грађевинско-занатски радови

 Ввредност уговора: 28.249.582,21 динара без ПДВа

 Првобитни рок за извођење радова: 90 календарских дана од увођења Извођача у посао

 Измењени рок за извођење радова: 105 календарских дана од увођења Извођача у посао

 Разлози за измену уговора: Разлог за измену Уговора о извођењу грађевинских радова на санацији и реконструкцији објекта Основне школе „Петар Враголић“ Љубовија, Издвојено одељење Врхпоље, заведеног код Наручиоца под бројем: 404-13/2019-04 од 06.06.2019. године, а код Извођача радова ГП „Опек“ доо Лозница – носилац посла, под бројем: 528/19 од 07.06.2019. године је захтев Извођача број: 690/19 од 20.09.2019. године. У захтеву се наводи да је у оквиру радова који су предмет јавне набавке објекат бр.1 завршен али да објекат бр. 2 не може да се заврши на време због неблаговременог ослобађања просторија у објекту бр. 2 од стране корисника – Основне школе и неблаговременог ослобађања просторије за будућу котларницу објекта бр. 2 од стране корисника, што све представља неиспуњење обавеза, односно кашњење од стране Наручиоца, који је био дужан да то благовремено обезбеди, односно регулише са корисником објекта. Као разлог кашњења у Захтеву је наведено и искључење објекта бр. 2 са нисконапонске мреже од стране електродистрибуције. Стручни надзор је дана 26.09.2019. године доставио сагласност за продужење рока за извођење радова. Наручилац се, електронским путем, обратио Канцеларији за управљање јавним улагањима Владе Републике Србије, као финансијеру овог Пројекта, за сагласност за продужетак рока за извођење радова због напред наведених разлога. Канцеларија је, такође електронским путем, кроз Извштај бр. 61-006-2019 од 27.09.2019. године дала сагласност.

Основ за измену Уговора о извођењу грађевинских радова на санацији и реконструкцији објекта Основне школе „Петар Враголић“ Љубовија, Издвојено одељење Врхпоље је члан 115. став 2 Закона о јавним набавкама, члан 6. и 20. Уговора о извођењу грађевинских радова на санацији и реконструкцији објекта Основне школе „Петар Враголић“ Љубовија, Издвојено одељење Врхпоље. Такође, могућност измене Уговора због продужења рока извођења радова предвиђена је Конкурсном документацијом за јавну набавку радова на санацији и реконструкцији објекта Основне школе „Петар Враголић“ Љубовија, Издвојено одељење Врхпоље, која је објављена на Порталу јавних набавки и сајту општине Љубовија, 08.04.2019. године и 06.05.2019. године – Измена, на страни 40/202 – VI Упутство понуђачима како да сачине понуду, под бројем 24. Измене током трајања уговора о јавној набавци и страни 53/202 и 58/202 – XIII Модел уговора. Законом о јавним набавкама, чланом 115. став 2 прописано је да након закључења уговора о јавној набавци наручилац може да дозволи промену цене и других битних елемената уговора из објективних разлога који морају бити јасно и прецизно одређени у Конкурсној документацији, уговору о јавној набавци, односно предвиђени посебним прописима. Чланом 6. став 1 Уговора предвиђено је да извођач радова има право да захтева продужење рока за извођење радова у случају у коме је због неиспуњења обавеза од стране Наручиоца био спречен да изводи радове, а у ставу 2 наведени су разлози због којих се може захтевати продужење рокова (између осталих тачка 4. закашњење увођења Извођача радова у посао – што је разлог у конкретном случајау – Наручилац није обезбедио на време ослобађање објекта и зато Извођач касни са извођењем радова на том објекту). У ставу 5 истог члана стоји да је уговорени рок продужен када уговорне стране закључе Анекс уговора у складу са одлуком коју донесе Наручилац на начин и под условима прописаним чланом 115. Закона. Измена уговора предвиђена је на исти начин и чланом 20. Уговора.

 Имајући у виду напред наведено, а у складу са Конкурсном документацијом, број: 404-13/2019-04 од 08.04.2019. године и Изменом Конкурсне документације од 06.05.2019. године, чланом 115. став 2 Закона о јавним набавкама, чланом 6. и 20 Уговора о извођењу грађевинских радова на санацији и реконструкцији објекта Основне школе „Петар Враголић“ Љубовија, Издвојено одељење Врхпоље Наручилац је утврдио да је захтев основан и одобрио продужетак рока за извођење радова за 15 календарских дана.

1. Ову Одлуку објавити на Порталу јавних набавки у року од три дана од дана доношења и доставити извештај Управи за јавне набавке и Државној ревизорској институцији.
2. Одлуку доставити: извођачу радова, служби за јавне набавке, служби рачуноводства и архиви.

 **НАЧЕЛНИК**

 **ОПШТИНСКЕ УПРАВЕ**

 **Мирослав Ненадовић**